Pamfylos

Pamfylos (Pamfylos) je v gréckej mytológii syn Aigimia, syna praotca Dórov, Dóra.

Antický autor Pausanias uvádza, že Panfylos sa oženil s Orsobiou, dcérou Heraklovca Déifonta. Podľa Apollodora zomrel aj so svojim bratom Dymom v boji proti Dórom, vedených potomkami Herakla, pri obrane krajiny kráľa Tisamena, jedného z posledných vládcov mykénskeho Peloponézu. Stalo sa to približne osemdesiat rokov po trójskej vojne, v treťom roku vlády Tisamena, keď už Dóri viedli piaty a tentokrát víťazný útok na mykénsky Peloponéz.

Šesťdesiat rokov po smrti sikyónskeho tyrana Kleisthena, zmenili Sikyónčania názvy svojich štyroch fýl (Kleisthenes im dal hanlivé názvy). Jednu z nich s názvom Pamfyloi pomenovali po Aigimiovom synovi Pamfylovi.

Referencie a bibliografia 

Postavy gréckej mytológie